KOMISSION ASETUS (ETY) N:o 1224/90, annettu 10 päivänä toukokuuta 1990, pellavansiemeniä koskevien erityistoimenpiteiden soveltamista koskevista yksityiskohtaisista säännöistä annetun asetuksen (ETY) N:o 1799/76 muuttamisesta



Virallinen lehti nro L 120 , 11/05/1990 s. 0054 - 0055

Suomenk. erityispainos Alue 3 Nide 32 s. 0179

Ruotsink. erityispainos Alue 3 Nide 32 s. 0179



KOMISSION ASETUS (ETY) N:o 1224/90, annettu 10 päivänä toukokuuta 1990, pellavansiemeniä koskevien erityistoimenpiteiden soveltamista koskevista yksityiskohtaisista säännöistä annetun asetuksen (ETY) N:o 1799/76 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon pellavansiemeniä koskevien erityistoimenpiteiden säätämisestä 15 päivänä maaliskuuta 1976 annetun neuvoston asetuksen (ETY) N:o 569/76(1), sellaisena kuin se on viimeksi muutettuna asetuksella (ETY) N:o 4003/87(2), ja erityisesti sen 2 artiklan 4 kohdan, sekä katsoo, että komission asetuksen (ETY) N:o 1799/76(3), sellaisena kuin se on viimeksi muutettuna asetuksella (ETY) N:o 3163/89(4), 4 artiklassa säädetään, että maailmanmarkkinoiden keskihinta vahvistetaan joka viikko suotuisimpien tarjousten ja hintojen perusteella; koska näitä tarjouksia ja hintoja ei ole joka viikko käytettävissä, on suotavaa säätää mahdollisuudesta vahvistaa tämä keskihinta ainoastaan kaksi kertaa kuukaudessa, pellavansiemeniä koskevista erityistoimenpiteistä 20 päivänä heinäkuuta 1976 annetun neuvoston asetuksen (ETY) N:o 1774/76(5) 3 artiklassa säädetään, että tuottajajäsenvaltioiden on otettava käyttöön valvontajärjestelmä, jolla voidaan tarkistaa kunkin pellavansiementen tuottajan osalta sen pinta-alan, jonka pellavansiementen tuotannosta on tehty tukihakemus, ja sen pinta-alan, jolle siemenet on kylvetty ja jolta ne on korjattu, välinen vastaavuus; tämän tarkistuksen helpottamiseksi olisi tarkennettava asetuksen (ETY) N:o 1774/76 3 artiklan soveltamiseksi annetun asetuksen (ETY) N:o 1799/76 tiettyjä säännöksiä öljypellavan osalta, vilpillisten toimien vaaran välttämiseksi olisi tarkennettava tiettyjä tuen myöntämisen edellytyksiä; samasta syystä olisi annettava yhtenäisiä säännöksiä tuen myöntämisestä, jos tarkastuksessa todetut alat poikkeavat kylvettyjen ja korjattujen alojen ilmoitukseen merkityistä aloista, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1799/76 seuraavasti: 1) Lisätään 3 artiklan 1 kohdan a alakohtaan ilmaisu "joille on tehty tavanomaiset viljelytoimet ja". 2) Korvataan 4 artiklan 1 kohdassa ilmaisu "joka viikko" ilmaisulla "vähintään kaksi kertaa kuukaudessa". 3) Poistetaan 4 artiklan 2 kohdasta ilmaisu "viikottaisten". 4) Korvataan 8 artiklan 1 kohta seuraavasti: "1 Jokaisen öljypellavan tuottajan on jätettävä kylvettyjen alojen ilmoitus viimeistään 15 päivänä kesäkuuta kunakin vuonna seuraavaksi markkinointivuodeksi, paitsi ylivoimaisen esteen sattuessa. Jos viljelysala osoittautuu pienemmäksi kuin ilmoitukseen merkitty ala, ilmoituksen tekijän on toimitettava toimivaltaisille viranomaisille ensimmäisessä alakohdassa tarkoitetun määräajan kuluessa viljelysalaa koskevat tiedot." 5) Lisätään 8 artiklaan 3 kohta seuraavasti: "3 Pienempää kuin kolmen hehtaarin pinta-alaa koskeva ilmoitus on hyväksyttävä ainoastaan, - jos kyseisen jäsenvaltion nimeämä toimielin on hyväksynyt sen tai - jos sen liitteenä on asiakirja, jolla todistetaan ilmoituksen oikeellisuus kyseistä jäsenvaltiota tyydyttävällä tavalla. Jäsenvaltiot voivat säätää, että pienempää kuin kolmen hehtaarin pinta-alaa koskeva ilmoitus on hyväksyttävä ainoastaan, jos niiden nimeämä toimielin on hyväksynyt sen." 6) Lisätään 8 a artikla seuraavasti: "8 a artikla 1 Asetuksen (ETY) N:o 1774/76 3 artiklassa säädetty valvonta kattaa vähintään 5 prosenttia 8 artiklassa tarkoitetuista kylvettyjen alojen ilmoituksista sekä 9 artiklassa tarkoitettujen satoilmoitusten edustavan prosenttimäärän ottaen huomioon kyseisten alojen maantieteellisen jakautuman. 2 Tähän valvontaan kuuluu kyseisten alojen tarkastus ja mittaus. Jokainen tarkastus on merkittävä selosteeseen, jossa on mainittava muun muassa mitattu ala, käytetyt mittausvälineet sekä tarvittaessa se, että tarkastusta ei ole voitu tehdä ilmoituksen tekijästä johtuvista syistä. 3 Jos ilmenee merkittäviä poikkeamia, jotka koskevat vähintään kuutta prosenttia suoritetusta valvonnasta, jäsenvaltioiden on ilmoitettava komissiolle viipymättä tämä tieto sekä toteutetut toimenpiteet." 7) Lisätään 8 b artikla seuraavasti: "8 b artikla Jos asetuksen (ETY) N:o 1774/76 3 artiklassa säädetyssä valvonnassa ilmenee, että ilmoitettu ala on: a) pienempi kuin valvonnassa todettu ala, otetaan huomioon todettu ala; b) suurempi kuin valvonnassa todettu ala, huomioon otettava ala on todettu ala, josta on vähennetty aluksi ilmoitetun alan ja todetun alan välinen erotus, sanotun kuitenkaan rajoittamatta kansallisessa lainsäädännössä säädettyjen mahdollisten seuraamusten soveltamista. Jos kyseinen jäsenvaltio kuitenkin pitää eroa perusteltuna, otetaan huomioon todettu ala. Jäsenvaltioiden on ilmoitettava komissiolle tämän artiklan soveltamiseksi toteutetuista toimenpiteistä ja erityisesti toisen kohdan b alakohdan mukaan tehdyistä päätöksistä." 8) Lisätään 9 artiklaan 3 kohta seuraavasti: "3 Jos satoilmoitukseen merkitty pinta-ala on suurempi kuin kylvettyjen alojen ilmoitukseen merkitty ala, otetaan huomioon viimeksi mainittu ala, sanotun kuitenkaan rajoittamatta 4 artiklan säännösten soveltamista." 9) Lisätään 9 artiklaan 4 kohta seuraavasti: "4 Jos asetuksen (ETY) N:o 1774/76 3 artiklassa säädetyssä valvonnassa ilmenee, että satoilmoitukseen merkitty ala on: a) pienempi kuin valvonnassa todettu ala, otetaan huomioon todettu ala; b) suurempi kuin valvonnassa todettu ala, huomioon otettava ala on todettu ala, josta on vähennetty satoilmoitukseen merkityn alan ja todetun alan välinen erotus, sanotun kuitenkaan rajoittamatta kansallisessa lainsäädännössä säädettyjen mahdollisten seuraamusten ja c alakohdassa tarkoitettujen säännösten soveltamista. Jos kyseinen jäsenvaltio kuitenkin pitää eroa perusteltuna, otetaan huomioon todettu ala; c) suurempi kuin valvonnassa todettu ala, ja jos kyseisen ilmoituksen tekijän kylvettyjen alojen ilmoituksiin tai satoilmoituksiin merkittyjä aloja on vähennetty saman markkinointivuoden tai edeltävän markkinointivuoden aikana 8 b artiklan tai tämän kohdan b alakohdan mukaisesti, tukihakemus hylätään. Jos kyseinen jäsenvaltio kuitenkin pitää eroa perusteltuna, otetaan huomioon todettu ala. Jäsenvaltioiden on ilmoitettava komissiolle tämän artiklan soveltamiseksi toteutetuista toimenpiteistä ja erityisesti viimeisen kohdan b ja c alakohdan mukaan tehdyistä päätöksistä." 10) Lisätään V lukuun 12 a artikla seuraavasti: "12 a artikla Jos tarkastusta ei voida tehdä ilmoituksen tekijästä johtuvista syistä, pellavansiementen tukihakemus hylätään, paitsi ylivoimaisen esteen sattuessa." 11) Poistetaan 14 artikla. 12) Korvataan 17 artiklan 1 kohdassa ilmaisu "11 artiklan 2 kohdan d alakohdassa" ilmaisulla "11 artiklan 2 kohdan toisessa luetelmakohdassa". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 1990/1991. Edellä 1 artiklan 5 kohtaa sovelletaan kuitenkin markkinointivuodesta 1991/1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä toukokuuta 1990. Komission puolesta Ray MAC SHARRY Komission jäsen (1) EYVL N:o L 67, 15.3.1976, s. 29 (2) EYVL N:o L 377, 31.12.1987, s. 46 (3) EYVL N:o L 201, 27.7.1976, s. 14 (4) EYVL N:o L 307, 24.10.1989, s. 20 (5) EYVL N:o L 199, 24.7.1976, s. 1